Ο **Κοσί Αγκασά**, γεννημένος στις 2 Ιουλίου 1978 στη Λομέ, είναι πρώην Τογκολέζος ποδοσφαιριστής, ο οποίος αγωνιζόταν στην θέση του τερματοφύλακα.

Βιογραφία
---------

Ξεκίνησε την καριέρα του από την ομάδα της Ετουάλ Φιλάντ ντε Λομέ, όπου και παρέμεινε έως το 2001, όταν και αποχώρησε με προορισμό την Αφρικά Σπορ ντ'Αμπιτζάν,σύλλογο της πρώτης κατηγορίας της Ακτής Ελεφαντοστού.

Την αμέσως επόμενη σεζόν, αποκτήθηκε από την ΦΚ Μετς, η οποία αγωνιζόταν, τότε, στην Β΄ Κατηγορία, προτού προβιβαστεί στην κορυφαία κατηγορία έναν χρόνο αργότερα. Πραγματοποίησε το ντεμπούτο του στη Λιγκ 1 στις 2 Αυγούστου 2003, σε αναμέτρηση με αντίπαλο την ΑΚ Αζαξιό. Παρέμεινε στην ομάδα για διάστημα ακόμη τριών ετών, ωστόσο παρέμεινε σταθερά ως δεύτερη επιλογή.

Αποφάσισε, στην συνέχεια, το 2006, να μετακομίσει στην Ισπανία για λογαριασμό της Έρκουλες, ωστόσο δεν βρήκε τον χρόνο συμμετοχής που περίμενε με αποτέλεσμα την επιστροφή του στη Γαλλία.

Ήταν αγωνιζόμενος με την φανέλα της Σταντ ντε Ρενς που ο Κοσί Αγκασά πέτυχε να δώσει νέα ώθηση στην καριέρα του το 2008, όπου, αν και αρχικά δεν αποτελούσε βασική επιλογή, στην συνέχεια εκμεταλλεύτηκε τον τραυματισμό, καθώς και τις μέτριες εμφανίσεις του βασικού τερματοφύλακα της ομάδας, Ζοάν Λιεμπύς, προκειμένου να αποκτήσει θέση βασικού. Έπειτα από διάστημα παρουσίας δύο ετών στον σύλλογο, είχε πραγματοποιήσει συνολικά περίπου τριάντα συμμετοχές. Η Σταντ ντε Ρενς υποβιβάστηκε στο Νασιονάλ, με αποτέλεσμα ο ίδιος να δοκιμάσει την τύχη του αγωνιζόμενος ως δανεικός με τα χρώματα της ΦΚ Ιστρ, όπου και παρέμεινε για διάστημα μίας σεζόν.

Κέρδισε την θέση του ως βασικός τερματοφύλακας της Ρενς κατά την διάρκεια της σεζόν 2010-2011, στην διάρκεια της οποίας και πραγματοποίησε υψηλού επιπέδου εμφανίσεις, ειδικότερα σε αναμέτρηση με αντίπαλο την Σταντ Ρενναί, στα πλαίσια της διοργάνωσης του Κυπέλλου Γαλλίας, στην διάρκεια της οποίας και απέκρουσε δύο πέναλτι.

Στις 11 Μαΐου 2012, η Σταντ ντε Ρενς επικράτησε εκτός έδρας της Αμιάν, εξασφαλίζοντας την άνοδό της για την Λιγκ 1, μεταξύ άλλων χάρη σε μια εξαιρετική σεζόν του Τογκολέζου τερματοφύλακα. Συμπεριλήφθηκε στην επιλογή των τεσσάρων υποψηφίων καλύτερων τερματοφυλάκων της Λιγκ 2 για τα *Trophées UNFP*, ωστόσο, τελικώς, ήταν ο τερματοφύλακας της ΣΚ Μπαστιά, Μασέντο Μάγκνο Νοβάες, αυτός ο οποίος έλαβε την συγκεκριμένη βράβευση.

Το 2013, έλαβε το βραβείο *Togo Awards* του καλύτερου Τογκολέζου ποδοσφαιριστή ο οποίος αγωνίζεται εκτός των συνόρων της χώρας.

Έλαβε την γαλλική υπηκοότητα το 2015.

Το 2016, έπειτα από παρουσία διάρκεια επτά ετών στη Σταντ ντε Ρενς, μετακόμισε στη νορμανδική ομάδα της ΟΣ Γκρανβίλ, η οποία αγωνιζόταν στην Δ΄ Κατηγορία.

Στατιστικά
----------

Στατιστικά του Κοσί Αγκασά ως 6 Φεβρουαρίου 2016| Σεζόν | Ομάδα | Πρωτάθλημα | Εθνικό Κύπελλο | Λιγκ Καπ | Διασυλλογικέςδιοργανώσεις |  Τόγκο | Σύνολο |
| --- | --- | --- | --- | --- | --- | --- | --- |
| Κατηγορία | Συμμ | Γκολ | Συμμ | Γκολ | Συμμ | Γκολ | Διοργάνωση | Συμμ | Γκολ | Συμμ | Γκολ | Συμμ | Γκολ |
| **2002-2003**  |  **ΦΚ Μετς** | Λιγκ 2 | 18 | 0 | 1 | 0 | - | - | **-** | - | - | - | - | 19 | 0 |
| **2003-2004**  |  **ΦΚ Μετς** | Λιγκ 1 | 11 | 0 | - | - | - | - | **-** | - | - | 3 | 0 | 14 | 0 |
| **2004-2005**  |  **ΦΚ Μετς** | Λιγκ 1 | 1 | 0 | - | - | - | - | **-** | - | - | 6 | 0 | 7 | 0 |
| **2005-2006**  |  **ΦΚ Μετς** | Λιγκ 1 | 1 | 0 | 1 | 0 | - | - | **-** | - | - | 11 | 0 | 13 | 0 |
| Υποσύνολο | 31 | 0 | 2 | 0 | - | - | - | - | - | 20 | 0 | 53 | 0 |
| **2006-2007**  |  **Έρκουλες Αλικάντε** | Σεγούντα Ντιβισιόν | 8 | 0 | - | - | - | - | **-** | - | - | 4 | 0 | 12 | 0 |
| **2007-2008**  |  **Έρκουλες Αλικάντε** | Σεγούντα Ντιβισιόν | 0 | 0 | - | - | - | - | **-** | - | - | - | - | 0 | 0 |
| Υποσύνολο | 8 | 0 | - | - | - | - | - | - | - | 4 | 0 | 12 | 0 |
| **2007-2008**  |  **Σταντ ντε Ρενς** | Λιγκ 2 | 14 | 0 | - | - | - | - | **-** | - | - | - | - | 14 | 0 |
| **2008-2009**  |  **Σταντ ντε Ρενς** | Λιγκ 2 | 15 | 0 | - | - | - | - | **-** | - | - | 4 | 0 | 19 | 0 |
| Υποσύνολο | 29 | 0 | - | - | - | - | - | - | - | 4 | 0 | 33 | 0 |
| **2009-2010**  |  **ΦΚ Ιστρ** *(δανεικός)* | Λιγκ 2 | 19 | 0 | 2 | 0 | - | - | **-** | - | - | 2 | 0 | 23 | 0 |
| Υποσύνολο | 19 | 0 | 2 | 0 | - | - | - | - | - | 2 | 0 | 23 | 0 |
| **2010-2011**  |  **Σταντ ντε Ρενς** | Λιγκ 2 | 23 | 0 | 6 | 0 | - | - | **-** | - | - | 1 | 0 | 30 | 0 |
| **2011-2012**  |  **Σταντ ντε Ρενς** | Λιγκ 2 | 35 | 0 | - | - | - | - | **-** | - | - | 1 | 0 | 36 | 0 |
| **2012-2013**  |  **Σταντ ντε Ρενς** | Λιγκ 1 | 33 | 0 | 1 | 0 | - | - | **-** | - | - | 5 | 0 | 39 | 0 |
| **2013-2014**  |  **Σταντ ντε Ρενς** | Λιγκ 1 | 34 | 0 | - | - | - | - | **-** | - | - | - | - | 34 | 0 |
| **2014-2015**  |  **Σταντ ντε Ρενς** | Λιγκ 1 | 17 | 0 | 2 | 0 | 1 | 0 | **-** | - | - | 3 | 0 | 23 | 0 |
| **2015-2016**  |  **Σταντ ντε Ρενς** | Λιγκ 1 | 11 | 0 | 1 | - | 1 | 0 | **-** | - | - | - | - | 13 | 0 |
| Υποσύνολο | 153 | 0 | 10 | 0 | 2 | 0 | - | - | - | 10 | 0 | 175 | 0 |
| Σύνολο Καριέρας | 240 | 0 | 14 | 0 | 2 | 0 | - | - | - | 40 | 0 | 296 | 0 |

Διακρίσεις
----------

### Συλλογικές

Il est vice-champion de Ligue 2 en 2012 avec le Stade de Reims.

### Ατομικές

Ήταν υποψήφιος στα Trophées UNFP του 2012, ως ο καλύτερος τερματοφύλακας της Λιγκ 2. Το 2013, έλαβε το *Togo Awards* του καλύτερου Τογκολέζου ποδοσφαιριστή ο οποίος αγωνίζεται εκτός των συνόρων της χώρας.

Παραπομπές
----------

1. ↑  (Γαλλικά) «Προφίλ του Κοσί Αγκασά». *footballdatabase.eu*.

Εξωτερικοί σύνδεσμοι
--------------------

* Πολυμέσα σχετικά με το θέμα  Kossi Agassa στο Wikimedia Commons

  


|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Τόγκο
 |

 |